Derfor viser høygravide Fotballfrue seg uten en tråd
Det er fotograf Rolf-Ørjan Høgset som har tatt bildene av gravide Caroline, hvor hun både poserer i undertøy og uten en tråd. Det ene nakenbildet har altså Caroline valgt å dele med offentligheten - både på bloggen sin, som er den mest besøkte i Norge, og på bildetjenesten Instagram. «Var litt usikker på om jeg skulle dele bilder eller ikke, men jeg synes disse fire er så delikate og fine, så jeg bestemte meg nettopp for å vise dem frem», skriver Caroline på bloggen. Til VG forklarer hun at det gikk overraskende greit å posere naken. - Det var jo også kun en liten del av shooten som var over på fem-seks minutter. Rolf-Ørjan er såpass profesjonell at det ikke var noe problem. Jeg har også fått en del spørsmål fra lesere som gjerne ville se. I tillegg er det viktig for meg å vise at jeg er stolt av å gå gravid, forteller Caroline, som beskriver bildene som smakfulle.Fotballfruen, som bor i Siljan i Telemark sammen med ektemannen, Odd-spiller Lars-Kristian Eriksen (29), har gjennom hele svangerskapet måttet tåle kritikk fordi mange har ment at magen er påfallende liten. Hun har gjentatte ganger forsvart magen og forklart at selv om den ser liten ut, så er den helt etter kurven. - Hva folk mener om magen min, er noe jeg ikke kan fokusere på. Jeg skulle ønske at folk forsto at det ikke finnes noen fasit på hvordan en gravid kropp skal se ut. Vi er alle forskjellige, og det er umulig å vite på forhånd hvordan du vil bære frem barnet ditt. Det viktigste for meg har hele veien vært at babyen er frisk og vokser som hun skal, og det gjør hun, så størrelsen på magen har ingenting å si.Paret venter en jente, og terminen er 1. desember. - Formen er upåklagelig, og jeg har det veldig fint. Jeg begynner likevel å bli litt utålmodig og kjenner at den lille tar litt ekstra krefter fra meg mot slutten av dagen, så vi gleder oss veldig til å hilse på henne nå, sprudler fotballfruen til VG. BAKGRUNN:- Lever som førFotografen likte oppdraget. - Det er alltid morsomt å jobbe med Caroline. Hun er sporty og flink foran kamera, og så er hun selvsagt en svært vakker modell, også med mage, sier Høgset til VG.
Caroline Berg Eriksen (26), best kjent som Fotballfrue, ønsker å vise for hele verden at hun er stolt av magen og poserer derfor naken.